cyanic-selkie/wikianc huggingface dataset:
FK 03 Pirmasens
In Suidwes-Duitsland was Pirmasens een van die groot spanne en na die oprigting van die Gauliga in 1933 word die klub 3 keer visekampioen (1934-1936). In 1942 onttrek die klub egter na 'n 0-26 nederlaag teen 1. FC Kaiserslautern, nadat die klub heelwat spelers aan die Tweede Wêreldoorlog verloor het.
Dwergkwassie
In Engels staan die struik as die Diminutive clusterhead bekend.
Arenosclera parca
Die spons behoort tot die genus Arenosclera en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1982 deur Pulitzer-Finali.
Bob Carroll (sanger/akteur)
Bob Carroll (18 Junie 1918 – 19 November 1994) was 'n Amerikaanse akteur. Hy was bekend vir sy rolle in die rolprent The Prowler (1951) en in die televisiereekse The Philco-Goodyear Television Playhouse (1948) en Producers' Showcase (1954).
Bergadder
Gif
Die gif is senuvergiftigend (neurotoksies) met 'n spesifieke uitwerking op die optiese en gesigsenuwees. Dit veroorsaak 'n tydelike verlies van smaak en reuk, duiseligheid en ooglede wat hang. Slagoffers sterf nie van die gif nie maar mediese behandeling is nodig. Soos ander adders is die gif ook weefselvernietigend (sitotoksies).
18de eeu
Daar was enorme verskuiwings in hierdie eeu in die politiek, veral in die laaste dekade. Na die Franse Rewolusie van 1789 het Frankryk ontwikkel tot die mees aggressiewe mag: gelei deur Napoleon Bonaparte voer dit oorlog teen Rusland, Oostenryk, die Verenigde Koninkryk, Portugal, Napels en die Ottomaanse Ryk. Hierdie sterk strewe na uitbreiding kom aan die einde van 'n eeu wat 'n verlies aan Franse mag op die vasteland en in die kolonies gesien het. Die Verenigde Koninkryk het na vore getree as die sterkste moondheid in Europa, hoewel hierdie posisie nou deur Frankryk uitgedaag word. Die grootte van die Britse koloniale ryk het veral toegeneem (Met die Wes-Indiese Eilande en Kanada), ten spyte van die verlies van die nou onafhanklike Verenigde State. Oostenryk is, soos die Verenigde Koninkryk, een van die voorste en stoere teenstanders van revolusionêre Frankryk; die land het die afgelope eeu 'n groot rol gespeel in die stryd om Europese hegemonie. Die ander belangrike Duitse land, Pruise, bly afsydig van die Europese probleme. Die kolos in die ooste, Rusland, het sy grense verder weswaarts verskuif en speel vir die eerste keer in sy geskiedenis ’n beduidende rol in Europese politiek. Die lande Frankryk, die Verenigde Koninkryk, Oostenryk, Pruise en Rusland, definieer grootliks die politieke gesig van Europa in die agtiende eeu.
Commiphora
Commiphora is 'n genus van bome wat hoort tot die familie Burseraceae, ook bekend as die Mirrefamilie, terwyl die genus self as die Kanniedood bekend staan.
Ellen Johnson Sirleaf
Ellen Johnson Sirleaf (gebore 29 Oktober 1938) het as 24ste president van Liberië gedien, nadat sy ingehuldig is op 16 Januarie 2006. Haar oorwinning is amptelik bekendgemaak deur die Liberiese verkiesingskommissie op 23 November 2005, na die 2005-verkiesing. Sy is die eerste verkose vroulike president van 'n Afrikaland. Joseph Boakai het as haar adjunkpresident gedien.
Pachuca de Soto
Pachuca de Soto is die hoofstad en grootse stad in die Meksikaanse deelstaat van Hidalgo. Die stad het 'n bevolking van 267 751 in 2005 gehad.
Die inwoners is bekend as "Pachuqueños", met 'n bevolking van 267 751 inwoners en 438 692 in die metropolitaanse gebied. Dit is geleë 96 km noord van Meksikostad, met 'n hoogte van 2 400-2 800 meter bo seevlak.
Olyfkurper
Voorkoms
Die vis het 'n groot bek met groot koniese tande in. Die vis is olyf tot heldergroen van kleur met 'n donkerolyf horisontale band langs die middel van die lyf. Die vinne is olyfkleurig met oranjegeel rante. By die mannetjies het die stertvin oranje kolle op. Die vis word tot 45 cm lank en weeg ongeveer 3,5 kg. Die Suid-Afrikaanse hengelrekord is 2,0 kg en die Zimbabwe hengelrekord is 3,24 kg.
Witkeeldwerggaai
Die witkeeldwerggaai (Cyanolyca nanus) is ’n voëlspesie van die familie Corvidae en is inheems aan Mexiko.
Balk-lipvis
Identifikasie
Die visse leef in aflandige koraalriwwe, gewoonlik aan die bokant van die riwwe en ook op die hellings in water wat 4 tot 40m diep is. Hulle is gewoonlik alleenlopend. Hulle vreet klein vissies en skaaldiere. Die vis is seldsaam in Suid-Afrikaanse waters.
Lys van outeurs
Hierdie lys is 'n versameling van die outeurs en skrywers alle genres, dws skrywers van letterkunde, essayiste en nie-fiksie-outeurs. Dit maak geen aanspraak op volledigheid nie. Die lys is volgens die eerste letters van die onderskeie skrywers se vanne gerangskik:
Susan Cloete
Susan Cloete is/was 'n Afrikaanse aktrise. Sy het een van die hoofrolle in die Afrikaanse rolprent, Die Tweede Slaapkamer vertolk. Twee jaar later was sy in die film Piet my Niggie te sien gewees.
Neutkraker (voël)
Die neutkrakers (Nucifraga) is ’n genus van drie spesies sangvoëls in die familie Corvidae wat verwant is aan die gaaie en kraaie. Die genusnaam is ’n Nieu-Latynse vertaling van die Duitse Nussbrecher, "neutbreker".
Adam Smith
Latere jare - na 1776
In 1778 is hy as kommisaris van die doeane in Skotland aangewys en het hy by sy moeder in Panmure House in Edinburgh se Canongate gaan woon, waar hy ook oorlede is.
Die tweede slaapkamer
Die Tweede Slaapkamer is 'n Afrikaanse rolprent wat op 1 Januarie 1962 vrygestel is. Die film handel oor 'n jonggetroude paartjie, wat vertolk word deur Susan Cloete en Jaco van der Westhuizen. Die twee verhuur hul spaarkamer aan 'n reeks eienaardige loseerders om ekstra geld te verdien. Gordon Vorster was beide die regisseur en draaiboekskrywer van die prent gewees.
1869
Die jaar 1869 was 'n gewone jaar wat volgens die Gregoriaanse kalender op 'n Vrydag begin het. Dit was die 69ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Tshabalala
Tshabalala is 'n Suid-Afrikaanse van en kan na die volgende persone verwys:
Irannese Rewolusie
Einde van die rewolusie
Die naam van die staat is in Islamitiese Republiek van Iran verander. Onder die nuwe konstitusie is die republiek feitlik van twee regerings voorsien. Die eerste, wat die onafhanklikheid van die volk verteenwoordig het, is deur 'n parlement en 'n premier gelei. Die tweede, wat die onafhanklikheid van God verteenwoordig het, is deur Khomeini gelei.
Invloed op ander lande
Die feit dat die toenmalige Amerikaanse president Jimmy Carter nie by magte was om die gyselaarsdrama van die Amerikaanse ambassade op te los nie, het daartoe bygedra dat hy in die presidentsverkiesings van 1980 teen Ronald Reagan verloor het.
Michelle Bachelet
Politieke loopbaan
In die 2005 verkiesing, het Bachelet te staan gekom teen die senter-regse Sebastián Piñera (RN), die regse Joaquín Lavín (UDI) en die vere-linkse Tomás Hirsch (JPM). Met 46% van die stemme, kon sy nie 'n absolute meerderheid bekom nie, wat sy nodig gehad het om die verkiesing te wen. In 'n opvolgverkiesing op 15 Januarie 2006, het Bachelet te staan gekom teen Piñera, en het die presidentskap gewen met 'n voorlopige 53,5% van die stemme, met die gevolg dat sy die land se eerste verkose vroulike president word, die tweede in Suid-Amerika na Guyana se Janet Jagan, en die derde in Latyns-Amerika na Nicaragua se Violeta Chamorro en Panama se Mireya Moscoso.
Goties
Agtergrond
In hul nuwe tuiste aan die Weichselmonding het die Gote dalk wel van Pytheas van Marseille (4de eeu v.C.) geweet, indien 'n aanhaling uit sy reisverhaal by Plinius (Nat. hist. 37,35) inderdaad op die Gote betrekking het. By laasgenoemde skrywer, by Tacticus en Ptolemaeus, word die volk ook volgens oorlewering verbind met die Oosseekuste. Wanneer die Gote se naam weer in die geskiedenis opduik, het hul tot tyd en wyl aan die Swartsee gewoon, vanaf die Don tot by die Donaumonding. Wanneer presies die trek daarheen plaasgevind het, is onbekend; gewoonlik word die begin van die landverhuising omtrent na die middel van die 2de eeu n.C. geskat, wanneer hulle die sogenaamde Markomanne-oorlog (166-180 n.C.) sou veroorsaak het.
Rewolwer
Geskiedenis
Rewolwers het baie gewild gebly, alhoewel hulle in die weermag en wetstoepassing grootliks vervang is deur semi-outomatiese pistole soos die Beretta M9, veral in gevalle waar herlaai tyd en hoër patroon kapasiteit belangrik geag is.
Rewolwers bly steeds populêr as nood en van diens af handwapens onder Amerikaanse wetstoepassers en veiligheidswagte en is steeds algemeen in die Amerikaanse private sektor as verdedeging en sport-/jagwapens. Beroemde en ikoniese rewolwersmodelle sluit in die Colt 1851 Navy Rewolwer, die Webley, die Colt Single Action Army, die Colt Official Police, Smith & Wesson Model 10, die Smith and Wesson Model 29 bekend gemaak deur Dirty Harry, en die Nagant M1895.
Corrie ten Boom
Cornelia "Corrie" ten Boom (15 April 1892 – 15 April 1983) was 'n Nederlandse horlosiemaker en Christen wat, saam met haar pa en ander familielede, baie Jode help ontsnap het tydens die Nazi-massamoord op die Jode (Sjoa) tydens die Tweede Wêreldoorlog. Sy was in die tronk opgesluit vir haar optrede. Haar mees bekende boek, The Hiding Place (Afrikaanse vertaling: Die skuilplek), beskryf die beproewing.
Rewolusie
Tipes
Ander vorme van rewolusie, geskep vir ander tipologieë, sluit in die sosiale rewolusies; proletariese of kommunistiese rewolusies (geïnspireer deur die idees van marxisme wat daarop gemik is om kapitalisme met kommunisme te vervang); mislukte of gestaakte rewolusies (rewolusies wat nie mag verkry ná tydelike oorwinnings of grootskaalse mobilisasie nie); of gewelddadige versus nie-gewelddadige rewolusies.
Politieke en sosio-ekonomiese rewolusies
Die werke van Ted Robert Gurr, Ivo K. Feierbrand, Rosalind L. Feierbrand, James A. Geschwender, David C. Schwartz en Denton E. Morrison val in die eerste kategorie. Hulle het teorieë oor kognitiewe sielkunde en frustrasie-aggressieteorie gevolg en die oorsaak van rewolusie in die gemoedstoestand van die massas gesien. Terwyl hulle verskil in hul benadering oor wat presies veroorsaak het dat die mense opstandig raak (bv. modernisering, resessie, of diskriminasie), het hulle ooreengekom dat die primêre oorsaak van rewolusie die wydverspreide frustrasie met sosio-politieke situasie was.
Baie sulke vroeë studies van rewolusies was geneig om op vier klassieke gevalle te konsentreer: bekende en onkontroversiële voorbeelde wat feitlik alle definisies van rewolusies pas, soos die Glorieryke Rewolusie (1688), die Franse Rewolusie (1789–1799), die Russiese Rewolusie van 1917, en die Chinese Rewolusie (ook bekend as die Chinese Burgeroorlog) (1927–1949). In sy The Anatomy of Revolution het die Harvard-historikus, Crane Brinton, egter gefokus op die Engelse Burgeroorlog, die Amerikaanse Rewolusie, die Franse Rewolusie en die Russiese Rewolusie.
Islamitiese seksualiteitswette
Seksuele verpligtinge
Net so moet ’n vrou ook nie seks van haar man weerhou nie, tensy sy menstrueer, siek is op so ’n manier dat seks vir haar nadelig sal wees of daar gevas word. As sy sonder rede weier, is sy vervloek. Volgens Abu Hurayrah het die profeet gesê: "As ’n man sy vrou na sy bed toe roep en sy weier om te kom, vervloek die engele haar tot die oggend aanbreek" (al-Bukhari, 3065; Muslim, 1436).
Owerspel en ontug
Een sekspraktyk buite die huwelik wat wel wettig is, is omgang tussen ’n man en ’n ongetroude vroulike slaaf wat hy besit. Malik ibn Anas haal ’n geskrif aan waarin Umar b. al-Khattab gesê het as ’n vroulike slaaf die lewe skenk aan haar meester se kind, word die slaaf ’n umm walad (moeder van ’n kind; byvrou).
Homoseksualiteit
– Koran, Soera 7:80-81"
Al die belangrike Islamitiese skole keur homoseksualiteit af. Volgens die Islam is dit ’n onnatuurlike versoeking en ’n oortreding van die natuurlike rol en doel van die seksdaad. Die meeste Islamitiese juriste glo daar moet swaar strawwe wees soos die dood en lystraf, terwyl ander nie saamstem nie en glo geen straf sal as doeltreffende reinigingsmiddel dien nie en daarom is ’n aardse straf nie wenslik nie.
Andrew Murray sr.
Murray-baanbrekers
Tydens sy dienstyd het verskeie dorpe in die omgewing van Graaff-Reinet ontstaan en is verskeie gemeentes afgestig, waarin hy of sy seuns 'n rol gespeel het.
Artemisina amlia
Die spons behoort tot die genus Artemisina en tot die familie Microcionidae. Die wetenskaplike naam van die spesie is die eerste keer geldig gepubliseer in 2006 deur Lehnert, Stone & Heimler.
Patty McCormack
Patty McCormack (gebore 21 Augustus 1945) is 'n Amerikaanse aktrise. Sy is bekend vir haar rolle in die rolprente The Bad Seed (1956), Frost/Nixon (2008), en The Master (2012).
Persiese Golf
Eilande
Die Persiese Golf is die tuiste van baie eilande soos Bahrein, 'n Arabiese staat. Geografies is die grootste eiland in die Persiese Golf die Qeshm-eiland, wat aan Iran behoort en in die Straat van Hormuz geleë is. Ander belangrike eilande in die Persiese Golf sluit in Greater Tunb, Lesser Tunb en Kish wat deur Iran geadministreer word, Bubiyan wat deur Koeweit geadministreer word, Tarout wat deur Saoedi-Arabië geadministreer word, en Dalma wat deur die VAE geadministreer word.
Oseanografie
Die Persiese Golf is verbind met die Indiese Oseaan deur die Straat van Hormuz. Met die maak van 'n waterbalans berekening vir die Persiese Golf, is die inset rivierafvoer vanaf Iran en Irak, na raming 2 000 kubieke meter per sekonde, sowel as neerslag oor die see wat ongeveer 180 mm/jaar oor Qeshm-eiland.
Nog 'n studie het die volgende getalle vir waterveranderinge vir die Persiese Golf aan die lig gebring: verdamping = –1,84 m/jaar, neerslag = 0,08 m/jaar, invloei vanaf die Straat = 33,66 m/jaar, uitvloei uit die Straat = -32.11 m/jaar, en die balans is 0 m/jaar. Data van verskillende 3D-vloeimeganika-modelle, tipies met ruimtelike resolusie van drie kilometer en diepte van elke element gelyk aan 1–10 meter word hoofsaaklik gebruik.
Paralimpiese Somerspele 1988
Dit was die laaste Spele waar Suid-Afrika weens sy Apartheidsbeleid nie kon deelneem nie.
Johannes Ramokhoase
Loopbaan
Hy het 'n BA-graad, met Engels en sielkunde as hoofvakke, en hy het sy honneursgraad in Engels voltooi. As 'n ANC-raadslid was Ramokhoase ook die skoolhoof van die Mamelodi Hoërskool.
Ou Bluff-vuurtoring
Geskiedenis
Die Ou Bluff-vuurtoring is op 16 Oktober 1940 in onbruik gestel en in Junie 1941 afgebreek. Die twee nuwe torings is:
Genetiese variasie
Genetiese variasie is gebaseer op die variasie in die allele van gene in 'n genepoel. Dit kom binne sowel as tussen bevolkings voor en word ondersteun deur individuele draers van die variante gene. Genetiese variasie word teweeggebring deur lukrake mutasie, wat 'n permanente verandering in die chemiese struktuur van 'n geen is.
Lys van outeurs/J
Lys van outeurs volgens naam:
A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z
Genetiese variasie
Bronne
Variasie en rekombinasie kan gefasiliteer word deur transponeerbare en getransponeerde genetiese elemente, algemeen bekend as endogene retrovirusse, LINEs, SINEs, ens.
Ruimtevaart
Terugkeer
Die Mercury-, Gemini- en Apollo-kapsules het almal in die see neergeplons. Hulle is ontwerp om teen ’n relatief lae snelheid te land met die hulp van ’n valskerm. Russiese Soejoes-kapsules het ’n groot valskerm en remvuurpyle gebruik om spoed te verminder. Die pendeltuie het soos ’n vliegtuig geland.
Beman
Die Internasionale Ruimtestasie (IRS) is ’n bewoonbare ruimtestasie in ’n lae wentelbaan om die Aarde. Die eerste eenheid is in 1998 gelanseer, en die IRS is nou die grootste mensgemaakte voorwerp in ’n lae wentelbaan. Dit kan dikwels met die blote oog van die Aarde af gesien word. Die eenhede is deur die Russiese Proton- en Sojoes-vuurpyle en die Amerikaanse pendeltuie die ruimte ingestuur.
Henk Denkema
Gemeentebediening
Nadat hy sy studie aan die Teologiese Skool Potchefstroom voltooi het, het dr. Denkema sy bedieningstyd as predikant in 1962 in die myngemeenskap van Westonaria begin. Ná vyf daar het hy in 1967 ’n beroep na die Gereformeerde kerk Johannesburg-Suid aanvaar, waar hy tot in 1981 gewerk het. Toe is hy na die Gereformeerde kerk Welkom, die enigste keer dat hy in ’n gemeente buite die Witwatersrand gearbei het, waar hy op 13 Januarie 1982 ontvang is. Net vier jaar later het hy ’n beroep aangeneem na die Wes-Rand toe hy predikant word van die Gereformeerde kerk Krugersdorp-Oos.
Waardering
Dr. Henk Stoker skryf in ds. Denkema se lewensberig in die GKSA se Almanak vir die jaar 2008: "Almal wat dr. Henk Denkema geken het, weet dat daar vir hom twee passies in sy bediening was, naamlik die opbou van die gemeente wat die Here aan sy sorg toevertrou het, en die uitbou van die koninkryk van ons God en Verlosser. Wat die opbou van die gemeente betref, was hy ’n man wat met erns en oorgawe gepreek en gebid het. Hy was ook ’n pastor by wie ’n mens duidelik kon sien hoe lief hy vir sy mense was.
Ho
Ho (𑢹𑣉𑣉 𑣎𑣋𑣜, हो जगर, ହୋ ଜଗର, hōō jagara, [hoː ʤɐgɐr]) is 'n Austro-Asiatiese taal wat deur sowat 1,4 miljoen mense in Oos-Indië gepraat word. Ho word amptelik met die Warang Citi-alfabet geskryf, terwyl soms ook Devanagari, die Latynse alfabet, die Odia-alfabet of die Telugu-alfabet gebruik word. Die naam "Ho" is afgelei van die inheemse woord "𑣙𑣉𑣉" ([hoː]) en beteken "mens".
Arend Hofmeyr
Maclean
Vir Maclean was ds. Hofmeyr se vertrek na Hanover in die lente van 1877 ’n groot verlies. ’n Korrespondent in die "Cape Mercury" van King William's Town het indertyd berig (uit die Nederlands vertaal): "Die fraai kerk op Maclean het sy oorsprong te danke aan sy onvermoeide vlyt en die bestaan van die niekerklike skool, wat ’n groot opbloei beleef het, is ook aan die heer Hofmeyr te danke."
Pieter Wenning
Pieter Willem Frederik Wenning (Den Haag, Nederland, 9 September 1873 – Pretoria, Suid-Afrika 24 Januarie 1921) was 'n Suid-Afrikaanse kunstenaar en die vader van die Kaapse Impressionisme.
Lewensloop
Ná sy hoërskoolopleiding het Wenning klerk by die Hollandsch IJzeren Spoorweg Maatschappij geword. Sy kennis van Engels, Frans en Duits het hom spoedig bevordering tot buitelandse korrespondent in die klaringsafdeling besorg en hy onderneem reise na Engeland, Skotland, Frankryk, Switserland en Duitsland. Hy het reeds gereeld geskilder en van sy werkies in die portiershuisie op die Zaandamstasie vertoon en verkoop.
Waardering
“Min kunstenaars het soveel invloed op andere in Suid-Afrika uitgeoefen as Pieter Wenning. Sy werk is vol stemming en dikwels somberheid, en die elusiewe, mistieke kwaliteit van die skilderye van Japan is dikwels duidelik te bespeur in sy werke. Hy was die inluier van die egte impressionistiese beweging in die skilderkuns in Suid-Afrika, en daar kan met 'n mate van waarheid van 'n Wenning-kultus in Suid-Afrika gepraat word.”
NG gemeente Colesberg
regs|160px|duimnael|Ds. [[Thomas Reid, Colesberg se eerste NG leraar.]]
Latere leraars
Ds. Lückhoff vertrek in 1875 na die Groote Kerk in Kaapstad en word opgevolg deur ds. W.A. Alheit (1875 - '88).
Arend Hofmeyr
Geliefde pastoriemoeder heengegaan
duimnael|regs|300px|Die Hofmeyr-dogters en die tweede mev. Hofmeyr: Voor: Issie, Jeanie, Annie. Agter: Lily, Miemie en Charlotte. duimnael|links|200px|Ds. Arend Hofmeyr se suster mev. ds. J.G. Kriel, moeder van ds. Jim Kriel, mev. ds. A.F. Louw en mev. ds. John Murray. Sy het die pastoriegesien ná die dood van die eerste mev. ds. Hofmeyr in 1883 versorg en was ook orreliste en onderwyseres op Hanover.
Pastorie-offers op die sendingaltaar
'n Tweede seun, dr. Jan Kriel Albertyn Hofmeyr, het as sendingdokter ook later na die sendingveld gegaan. Gebore op 15 Maart 1882 in die pastorie van Hanover, was hy maar ses maande oud toe sy moeder sterf. Ná voltooiing van sy mediese kursus in Edinburg, Skotland, in 1907, het dr. Jan Hofmeyr na Noord-Rhodesië vertrek, waar hy te Madzimoyo sy werk as mediese sendeling begin het. Ná 'n dienstyd van vyf jaar is hy (en sy vrou) met die oog op verdere studie in tropiese siektes en tandheelkunde in 1913 weer na Skotland. Daar het hy op 15 April van die volgende jaar (1914) beswyk aan longkanker op die jeugdige ouderdom van 32 jaar. Onder die baie deugde wat hierdie toegewyde man besit het, moet veral genoem word sy onselfsugtigheid en selfopoffering. Hy het homself nie gespaar nie, nie as geneesheer nie, en ook nie as sielesoeker nie. Iemand wat destyds saam met hom daar gewerk het, getuig dan ook van hom: “Hier volgt hy de voetstappen van zyn Meester, die het land doorging genesende de kranken en predikende het Evangelie aan verloren zielen. Onze dokter was een zielezoeker onder de heidenen. De eeuwigheid zal het openbaren hoeveel vruchtbaar zaad hy by de verpleging van het lichaam uitgestrooid heeft in de donkere zielen des lyders" (Dr. Jan Hofmeyr, Mediese Zendeling in Nyasaland).
Burgerygebaseerde eweknieproduksie
Verwante konsepte
Die gemak om deel te word, of 'n projek te verlaat, is soortgelyk aan ad hockrasies.
Brief aan die redakteur
Onderwerpe
Die onderwerpe van briewe aan die redakteur dek 'n wye verskeidenheid. Die mees algemene onderwerpe is onder meer:
Geskiedenis
Moderne forums vir briewe aan die redakteur verskil nie veel van die vroeëres nie. 'n Tipiese forum sal tussen vyf en twaalf briewe bevat, of uittreksels uit briewe. Dikwels is die briewe wat vir publikasie gekies word, net 'n deel van die wat ontvang is. Koerante met 'n groot sirkulasie sal net 'n klein persentasie van die briewe wat hy ontvang het kan plaas, terwyl koerante met 'n klein sirkulasie bykans al die briewe plaas van die betreklik min briewe wat hulle ontvang. Redakteurs lees gewoonlik al die briewe wat hulle ontvang, maar die meeste van hulle sal sommer uit die staanspoor alle briewe afkeur wat vloekwoorde bevat, laster pleeg, rassisties is, persoonlike aanvalle is teen individue en spesifieke organisasies, of wat buitensporig lank is (die meeste publikasies beveel 'n perk van 200 tot 500 woorde aan) of briewe wat naamloos ingestuur is.
Redakteurs is dikwels die teiken van briefskryfveldtogte, wat ook “astroturfing” genoem word, waar voorbeeldbriewe oor die internet versprei word om gekopieer of oorgeskryf te word en aangebied te word as persoonlike briewe.
Vito Scotti
Vito Scotti (26 Januarie 1918 – 5 Junie 1996) was 'n Amerikaanse akteur. Hy was bekend vir sy rolle in die rolprente The Aristocats (1970), The Godfather (1972), Loaded Weapon 1 (1993), en Get Shorty (1995).
Bagheera
Hoe Vrees Ontstaan Het (How Fear Came)
Hy dryf die spot met Mowgli deur opgeruimd hom telkens speels met die een poot terug in die water te druk. Die luiperd se vrolikheid verander in walglikheid met Shere Khan wat op die toneel verskyn; veral wanneer hy waarneem dat donker, olierige bloed uit die tier se bek die skoon water besmet. Toe Shere Khan nonchalant noem dat hy 'n man 'n uur te vore doodgemaak het, klim Bagheera daar en dan uit die stroompie en skud elke poot van hom droog. Hy maak sy rug krom soos 'n bamboes in die wind, voordat Hathi die tier vra om die terrein te verlaat.
Die Lenteloop (The Spring Running)
In die laaste hoofstuk van die Mowgli-reeks, bevind die leser hom sowat twee jaar ná die Rooihond-voorval, waar Mowgli omtrent sewentien jaar oud is.
Mediavoorstellings
In die tweede rolprent, The Jungle Book 2, vertolk deur Bob Joles, verskyn hy weereens as die ernstige Bagheera. Met behulp van Kolonel Hathi se troepe, probeer hy Baloo weerhou om die mensdorpie te bereik. Sodra die statbewoners op soek na Mowgli is, vermoed hy dat Baloo die kind teruggebring het, wat inderdaad die geval is. Baloo verberg Mowgli, sodat die luiperd glo dat die seun nie saam met die beer wandel nie. Nadat Shere Khan uiteindelik vasgekeer is, ontmoet Mowgli weer vir Bagheera. Teen die einde van die rolprent word daar vertoon hoe hy met Ranjan speel, terwyl Mowgli en Baloo die herhaling van The Bare Necessities (Die Blote Noodsaaklikhede) besing.
Meteoorreën
Geskiedenis
In die 1890's het die Ierse sterrekundige George Johnstone Stoney (1826–1911) en sy Britse kollega Arthur Matthew Weld Downing (1850–1917) probeer om die posisie van die stof in die Aarde se wentelbaan vas te stel. Hulle het voor die verwagte Leonide-reën van 1898 en 1899 die stof bestudeer wat die komeet 55P/Tempel-Tuttle agtergelaat het. Meteoorstorms is verwag, maar die finale berekenings het gewys die meeste stof sou in dié tyd ver binne die Aarde se wentelbaan lê. Die Duitse sterrekundige Adolf Berberich het onafhanklik van hulle tot dieselfde slotsom gekom. Hoewel die afwesigheid van meteoorstorms dié jaar die berekenings bevestig het, sou die ontdekking van veel moderner instrumente nodig wees om betroubare voorspellings te maak.
Uitstralingspunt
Wanneer die bewegende uitstralingspunt op sy hoogste is vir die nag, sal die Son net in die ooste opkom. Die beste tyd om na ’n meteoorreën te kyk, is dus net voor sonsopkoms – hoewel die helderwordende lig dit moeiliker sal maak om die meteore te sien, sal die meeste dan sigbaar wees.
Oorsprong van meteoorreëns
Onlangs het Peter Jenniskens gereken die meeste van ons kortperiode-meteoorreëns ontstaan nie vanweë die gewone waterverdamping van aktiewe komete nie, maar is die gevolg van onreëlmatige verbrokkelings, wanneer groot stukke afbreek van ’n hoofsaaklik dormante komeet. Voorbeelde is die Quadrantides en Geminides, wat ontstaan het weens die verbrokkeling van die asteroïde-agtige voorwerpe 2003 EH1 en 3200 Phaethon, onderskeidelik sowat 500 en 1 000 jaar gelede. Die fragmente breek verder op in stof, sand en klippies en sprei uit oor die wentelbaan van die komeet om ’n digte meteoroïdestroom te vorm.
Peers-grot
Net noord van Sun Valley en noordwes van Clovelly is 'n reeks sanderige koppies bekend as Skildergat. Daarin is verskeie vlak grotte, onder andere Tonnelgrot en die Peers-grot. Victor Stanley Peers (1874-1940) en sy seun Bertie (1903-1939) het baie in antropologie en argeologie belanggestel en het in die jare 1927 tot 1929 in hul vrye tyd hier opgrawings gedoen en op klipwerktuie, rotstekeninge en volledige skelette afgekom.
Alie Vorster
Sy was maar 'n paar weke oud toe die Gereformeerde Kerk op 10 Februarie 1859 onder die seringboom op Rustenburg gestig word. As tienjarige het sy haar ouers na die eerste sinodesitting, op Potchefstroom in 1869, vergesel. In dieselfde jaar het sy ook die openingsplegtigheid van die Teologiese Skool Burgersdorp bygewoon.
Riboflavien
Riboflavien is ooglopend meer bekend as die vitamien wat die oranje kleur aan vastevorm vitamien-B preparate verleen, 'n geel kleur aan vitamien-aanvullende oplossings, en heelaas die fluoreserende geel kleur aan uriene gee van diegene wat hoë-dosis B-kompleks preparate inneem.
Strykkwartet
Die strykkwartet is in die 1750s deur die Oostenrykse komponis Joseph Haydn ontwikkel en word sedertdien beskou as 'n gesogte musiekvorm. Dit is een van die moeilikste musiekvorms om te komponeer, en daar word gesê dat 'n komponis se ware musikale vermoë bepaal kan word deur hoe goed hy of sy musiek vir 'n strykkwartet kan skryf.
Slapwolbos
Die Slapwolbos (Spatalla propinqua) is 'n blomdraende struik wat tot die genus Spatalla behoort en deel van die fynbos vorm. Die plant is endemies aan die Wes-Kaap waar dit van die Slanghoekberge tot by die Riviersonderendberge voorkom.
Knoppiesboontjie
Die knoppiesboontjie (Maerua angolensis) is 'n boom wat voorkom in die laagliggende gedeeltes in die oostelike bosveldstreke vanaf die suide van KwaZulu-Natal tot in Noord-Afrika. Die boom se FSA-nommer is 132.
Lewis A. Fidler
Hy sterf op 5 Mei 2019 in die ouderdom van 62.
Anne van Rooy
duimnael|regs|200px|Anne van Rooy.
Archie Mountbatten-Windsor
Geboorte en familie
Vroeg in 2020 het Mountbatten-Windsor se ouers afstand gedoen van hulle rolle as werkende lede van die koninklike familie. Die gesin het hierna na Amerika verhuis, waar hulle sedertdien in Montecito, Kalifornië, woon.
Artemisina erecta
Die spons behoort tot die genus Artemisina en tot die familie Microcionidae. Die wetenskaplike naam van die spesie is die eerste keer geldig gepubliseer in 1904 deur Topsent.
Besançon
Besançon is 'n Franse stad van die gewes (région) Boergondië-Franche-Comté en die prefektuur van die département Doubs.
M. Stanley Whittingham
Erkenning
In 2019 word Whittingham, saam met John B. Goodenough en Akira Yoshino, die Nobelprys vir chemie in 2019 toegeken vir die ontwikkeling van litiumioonbatterye.
Peripatopsidae
Peripatopsidae is een van die twee lewende fluweelwurmfamilies.
Terapontidae
Die doringvisse (Terapontidae) is 'n vis-familie wat aan die orde Perciformes behoort. Daar is sestien genera met vyf en veertig spesies wat hoort tot dié familie. Drie van die spesies kom aan die Suid-Afrikaanse kus voor. Die familie staan ook bekend as Theraponidae, Terapontidae of Therapontidae.
Peripatopsidae
Verspreiding
Die verspreiding van die Peripatopsidae is wêreldwyd; maar hulle woon veral in Australasië, Suid-Afrika en Chili.
Aktiveringsenergie
Temperatuurafhanklikheid en die Arrhenius vergelyking
waar A die frekwensiefaktor vir die reaksie is, R die universele gaskonstante is en T die temperatur in Kelvin is.
Martin Melck
Martin Melck (20 Oktober 1723 – 23 Februarie 1781), stamvader van die Melck-familie in Suid-Afrika, was 'n boorling van Memel in Oos-Pruise (tans Klaipėda, Litaue) wat hom op 21 April 1746 as gekwalifiseerde leerling-messelaar aan die Kaap gevestig en later, onder andere vanweë sy suksesvolle huwelike met welgestelde vroue, een van die grootste bees- en wynboere asook een van die welvarendste en invloedrykste figure in die 18de-eeuse kolonie geword het.
Meganiese ingenieurswese
Ontwikkeling
Die veld het voortdurend ontwikkel om vooruitgang in te sluit; vandag is meganiese ingenieurs besig om ontwikkelings na te streef op gebiede soos samestellings, megatronika en nanotegnologie. Dit oorvleuel ook lugvaartingenieurswese, metallurgiese ingenieurswese, siviele ingenieurswese, elektroniese ingenieurswese, vervaardigingsingenieurswese, chemiese ingenieurswese, bedryfsingenieurswese en ander ingenieursdissiplines in verskillende mate. Meganiese ingenieurs kan ook werk op die gebied van biomediese ingenieurswese, spesifiek met biomeganika, vervoerverskynsels, biomegatronika, bionanotegnologie en modellering van biologiese stelsels.
Rooijakkals
Beskrywing
Die rooijakkals is gewoonlik 36–48 cm (14–19 dm) hoog by sy skouer, 45–90 cm (18–35 dm) lank en weeg 7–14 kg (15–30 lb). Die rooijakkalse in die suidelike deel van Afrika is geneig om groter te wees as hul boeties verder noord.
Die rooijakkals se skedel is soortgelyk aan dié van die witkwasjakkals, maar is nie so plat nie en het 'n korter, breër rostrum. Die sagittale kruin en wangbene is ook swaarder in bou. Die skeurtande is groter as dié van die meer omnivooragtige witkwasjakkals.
Pyrex
Corning het die vervaardiging van Pyrex-kook- en bakgerei, wat oorspronklik van borosilikaatglas gemaak is, in 1998 gestaak en die handelsmerklisensie daarvoor aan lisensiehouers soos World Kitchen, LLC en International Cookware oorgedra.
Die grootste borosilikaat-glasoond ter wêreld word deur die Franse onderneming International Cookware in sy aanleg in Châteauroux in die département Indre bedryf. International Cookware, wat oorspronklik deel uitgemaak het van die Franse ARC International-groep en sedert 2006 as Arc International Cookware (AIC) bekendgestaan het, is op 31 Januarie 2014 aan Amerikaanse beleggers verkoop en maak tans deel uit van Aurora Resurgence se beleggingsportefeulje.
Geskiedenis
In 1915, gedurende die Eerste Wêreldoorlog, is Pyrexglas-bak- en kookgerei as 'n Amerikaans-vervaardigde alternatief tot die Duitse Duranglas aan die publiek bekendgestel. Aanvanklik is die Pyrex-reeks in die Jordan Marsh-afdelingswinkel in Boston verkoop. Vier jaar later, in 1919, is 'n afsetsyfer van 4,5 miljoen eenhede behaal.
Kraaiagtiges
Intelligensie
Die verhouding van Corvidae se brein in verhouding tot sy lyf is onder die grootste van alle voëls; dit vergelyk goed met dié van die groot ape en Walvisagtiges, en is net effens laer as by mense. Hul intelligensie word aangehelp deur die lang groeitydperk van jong voëls. Deur by die ouers te bly, het die kleintjies baie tyd om nodige vaardighede aan te leer.
Sandra McCoy
Sandra McCoy (gebore 14 Augustus 1979) is 'n Amerikaanse aktrise. Sy is bekend vir haar rolle in die rolprente Orange County (2002), The Hot Chick (2002), Down with Love (2003), en Cry Wolf (2005).
Ga-Mokobodi
Ga-Mokobodi is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë.
John David Carson
John David Carson (6 Maart 1952 – 27 Oktober 2009) was 'n Amerikaanse akteur. Hy was bekend vir sy rolle in die rolprente Empire of the Ants (1977) en Pretty Woman (1990), en in die televisiereekse Police Woman (1974) en Falcon Crest (1981).
'n Sondagmiddag op die eiland La Grande Jatte
Interpretasie
Die bekende Marxistiese historikus en filosoof Ernst Bloch was een van die eerste persone wat maatskaplike en politieke betekenis aan Seurat se La Grande Jatte geheg het. Die historikus se fokuspunt was Seurat se meganiese gebruik van die figure en wat hulle statiese aard van die Franse samelewing verklap het. Later het die werk baie kritiek ontvang oor die kunstenaar se wiskundige en robotagtige interpretasie van nuwerwetsheid in Parys.
Artemisina melana
Artemisina melana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
'n Sondagmiddag op die eiland La Grande Jatte
Aanskaffing deur die Kunsinstituut van Chicago
'n Foto van die skildery wat deur brandweermanne verwyder word:.
Nickel-Strunz-klassifikasie
Daar is tien hoofgroepe:
1863
Die jaar 1863 was 'n gewone jaar wat volgens die Gregoriaanse kalender op 'n Donderdag begin het. Dit was die 63ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Arbeid
In die fisika, meganika en ingenieurswese word die term arbeid gebruik omdat dit 'n noue verbintenis met die gebruik van die woord in die alledaagse lewe het. Wanneer ŉ sekere krag aangewend word om ŉ sekere voorwerp oor 'n sekere afstand te beweeg, word arbeid verrig. Die voorwerp kan omtrent enigiets wees en die krag kan byvoorbeeld spierkrag, swaartekrag of elektriese krag wees.
Een newton is die krag wat nodig is om aan 'n massa van 1 kg 'n versnelling van 1 meter per sekonde te gee. As ŉ mens 'n massa van een kilogram aan 'n tou vasmaak, het jy 'n krag van ongeveer 1 0 newton nodig om dit vas te hou. As 'n mens nou die massa een meter oplig, is die arbeid verrig 10 X 1 N.m, wat 10 joules is.
Nkandla
Geskiedenis
Nkandla maak aanspraak daarop om die wieg van Zoeloegeskiedenis te wees. Nkandla was vanaf Malandela, Shaka, Dingaan en Cetshwayo die middelpunt van Zoeloegeskiedenis. Die grafte van Koning Malandela en Cetshwayo is in Nkandla geleë. Shaka se gevreesde kort assegaaie is in die gebied gesmee en Shaka en Zwide se oorlog is in die Nkandlawoud geveg. Verder het baie van die vegters in die Bambatha-rebellie van 1906 in die woud geskuil en hulle operasies daarvandaan beplan. Die graf van Sgananda, een van die leiers van die Bambatha-rebellie is oorkant die Ndlamadodaberg, omtrent 3 km van Nkandla, geleë.
Ekonomie en sosiale welstand
Nkandla is 'n baie arm gebied. Nkandla se ekonomiese groei in die periode 1985 tot 1995 is op 12,3% geskat. Ten spyte van die hoë groeikoers bly dit een van die armste gebiede in die King Cetshwayo-distrik. Meeste mense het nie genoeg om te eet nie, ontbreek aan behoorlike behuising, sanitasie, water en elektrisiteit. Die werkloosheidsyfer in die gebied is 90% en vroue staan aan die hoof van die meeste huishoudings.
Atoomemissiespektrum
'n Atoomspektrum is altyd die teenoorgestelde van 'n element se absorpsiespektrum.
James Joyce
Daar het hy 'n groot bewondering vir die werk van Henrik Ibsen en Gerhart Hauptmann ontwikkel. In 1904 het hy Dublin vir goed saam met Nora Barnacle verlaat. Hulle is in 1931 getroud. Hy het in Triëst, Pola en Rome as Engelse onderwyser gewerk. Sy seun George en sy dogter Lucia is in die tyd gebore. In 1913 het Joyce met Ezra Pound kontak gemaak, wat een van sy gedigte in sy bloemlesing Des imagistes opgeneem het. Hy het ook vir Harriet Shaw Weaver ontmoet, wat hom finansieel gesteun het.
In 1940, nadat die Duitsers beheer oor Frankryk verkry het, is Joyce na Zürich, waar hy op 13 Januarie 1941 oorlede is. In 1959 het Richard Ellmann se biografie van hom verskyn. Onder Joyce se eerste werke was 'n artikel wat hy in 1899 vir die Fortnightly Review oor Ibsen geskryf het en die essay The day of the rabblement (1901), 'n aanval op die lerse letterkundige teater.
In 1907 het die digbundel Chamber music en in 1927 die bundel Pomes Penyeach verskyn. Van 1904 af het hy aan 'n outobiografie gewerk wat in 1916 as A portrait of the artist as a young man gepubliseer is. In dié tyd het hy ook aan die kortverhale wat in 1914 as Dubliners gepubliseer is en aan 'n versameling sogenaamde "epiphanies" gewerk. Laasgenoemde is fragmente waarin die wese van 'n situasie of karakter onthul word.
In agttien episodes, wat elk 'n parallel in Homerus se Odysseus het en elk sy eie styl en woordgebruik het, word die lotgevalle en gedagtes van die hoofkarakters Stephen Dedalus, Leopold en Molly Bloom op 16 Junie 1904 ("Bloomsday") in die fynste besonderhede weergegee. Hy het die dag gekies omdat dit die dag was waarop hy en Nora verlief geraak het. Die karakterisering word deur middel van die sogenaamde bewussynstroomtegniek gedoen, waardeur 'n karakter deur sy gedagtes uitgebeeld word.
Eysteinn Sigurðarson
Eysteinn Sigurðarson is 'n Yslandse akteur. Hy is bekend vir sy rolle in die televisiereekse Ófærð ("Onerken", 2015) en The Last Kingdom (2015).
TED
TED, 'n afkorting vir Technology, Entertainment, Design, is 'n Amerikaanse privaatstigting sonder winsbejag. Die stigting hou elke jaar vier-dag lange konferensies in Amerika, Europa en Asië, waartydens talle sprekers mense inlig en vermaak deur 'n lesing oor 'n spesifieke onderwerp.
Van 2005 tot 2009 het die stigting elke jaar drie geldpryse aan wenners geskenk, met die doel om hulle "wens om die wêreld te verander" te help realiseer. Sedert 2010 word slegs een wenner gekies, in 'n poging om te verseker dat die gekose "wens" 'n werklikheid kan word. Die wenner se wens word op die jaarlikse hoofkonferensie bekendgemaak, in 'n toespraak wat nie langer as 18 minute mag duur nie.
Hoor my lied
Storielyn
Dr David Retief is 'n singende snydokter. Sy dogter is verlam nadat die twee in 'n ernstige motorongeluk betrokke was. David se kopbeserings bring mee dat hy binne twee jaar blind sal wees. Lydia de Graaff is 'n verpleegster by die hospitaal waar Retief konsulteer. Sy was deels vir die ongeluk verantwoordelik en skuldgevoelens dryf haar om hulle te help. Sy vergesel hulle na Amerika om geld in te samel vir Marietjie se behandeling. Retief se gesig versleg so dat hy later nie meer kan sien nie, dit skok Marietjie so dat sy tydens 'n opvoering opstaan en weer begin loop.
Palazzo Venezia
Nadat die Palazzo Venezia tydens die Eerste Wêreldoorlog deur die Italiaanse staat gekonfiskeer is, het dit vanaf 1929 tot 1943 as fascistiese hoofkwartier en ampsetel vir die Italiaanse staatshoof (duce) Benito Mussolini gedien wat hier op 'n balkon sy befaamde toesprake aan die Romeine gehou en op 10 Junie 1940 Italië se toetreding tot die oorlog teen die Verenigde Koninkryk en Frankryk geproklameer het.
Bixbyïet
Bixbyïet is 'n mineraal met formule wat genoem is na die Amerikaanse Maynard Bixby myner (1853-1935).
Infanterie
Infanterie is 'n afdeling van 'n leër wat uit voetsoldate bestaan. Die soldate wat op perde gery en te voet geveg het, staan as die berede infanterie bekend. 'n Soldaat van die infanterie is 'n infanteris. Die infanterie is die ruggraat van enige weermag en die belangrikste tak van 'n leër.
Napoleon
Kolom: Hierdie een het uit twee soorte bestaan. Een daarvan was om te marsjeer, toe 'n eenheid na die slagveld stap. Die ander was vir die slagveld self: die mans was styf aanmekaar geprop, nie skiet nie, maar met die bajonet daarop.
Jerzy Koch
Jerzy Koch (gebore in 1958) is 'n Poolse letterkundige, vertaler, akademikus, digter, asook professor en hoof van die Afdeling Nederlandse en Suid-Afrikaanse Studies aan die Adam Mickiewicz-universiteit in Poznań, Pole.
Verdere belangrike boeke sluit in Multatuli w Polsce (2000, Multatuli in Pole), Outsider onder de zijnen: vormen van xenofanie in de Afrikaanse roman (2002, aanlyn beskikbaar op DBNL), ''Historia literatury południowoafrykańskiej. Literatura Afrikaans XVII-XIX wiek (2004, Geskiedenis van die Suid-Afrikaanse letterkunde. Afrikaanse literatuur 17e-19e eeu), Wenus Hotentocka i inne rozprawy o literaturze południowoafrykańskiej (2008, Hottentot Venus en ander opstelle oor die Suid-Afrikaanse literatuur) en Historia literatury południowoafrykańskiej. Literatura afrikaans. (Okres usamodzielnienia 1900-1930)'' (2012, Geskiedenis van die Suid-Afrikaanse letterkunde. Afrikaanse literatuur (Periode van verselfstandiging 1900-1930).
Sy Afrikaanse digbundel getiteld Pleks van plaas verskyn in 2020 by Naledi. Hierin skryf hy onder meer oor sy familiegeskiedenis in Pole, maar die grootste deel daarvan word in beslag geneem deur verse oor Suid-Afrika. Koch se tweede Afrikaanse bundel, Polkadraai, verskyn in 2022 by Turksvy Publikasies.
Vroulike genitale verminking
Bekamping
Instellings streef onder andere na die onwettigverklaring van vroulike genitale verminking in alle lande. Daar word egter gevrees dat deur die prosedure bloot te verban 'n ongewenste effek sal hê, waar, soos in die geval van onwettige aborsies, families hulle tot besnyders op die "swart mark" sal wend, wat net tot hoër sterfgetalle sal lei. Daar word dus gepoog om gemeenskappe te oortuig om dit af te skaf, deur die beskadigende effekte daarvan op vrouens te beklemtoon. Uit ondersoek het geblyk dat hierdie metode die suksesvolste is en dat, sodra 'n gemeenskap van die nadele van die prosedure oortuig is, dit vinnig stopgesit word.
25-paar kleurkode
Die 25 kombinasies word op die beeld hier aan die regterkant aangedui.
Die 25 kombinasies word ook op die onderstaande tabel aangetoon en toon die kleur vir elke draad ("1" en "2") en die paarnommer sowel as die kaart na die paarnommer soos vertoon in die beeld verder ondertoe.
Kavallerie
Sedert mense op perde begin ry het, het soldate met perde geveg. Perde is aanvanklik gebruik om soldate van en na die slagveld te vervoer. Die soldate het as die berede infanterie bekend gestaan. Later het mense van die perde se rûe af begin veg, en is die kavallerie gebore.
Anna S. Albertyn
Anna Salomina Gelderblom (*29 Januarie 1913, Vanwyksdorp – 5 Februarie 2005, Stellenbosch) het meestal onder die naam Anna S. du Raan (haar eerste getroude naam) geskryf, maar sy is later weer getroud, met dr. C.F. Albertyn, waarna haar naam verander het na Anna S. Albertyn.
Staatskaping
Suid-Afrika
In 2016 was daar bewerings van 'n openlike en moontlike korrupte verhouding tussen die skatryk Guptafamilie en die Suid-Afrikaanse president, Jacob Zuma, sy familie en vooraanstaande lede van die ANC. Die Suid-Afrikaanse Opposisiepartye het beweer dat "die Staatskaping" insluit dat die Guptas, wat naby aan president Jacob Zuma, sy familie en ander ANC-leiers beweeg, hulself in 'n posisie geplaas het waar hulle selfs die land se kabinetsposte kon aanbied aan wie hulle wou, asook die prioriteite van regeringsbestuur beïnvloed het. Dié bewerings is gemaak in die lig van openbarings deur die voormalige ANC-LP, Vytjie Mentor en die adjunkminister van finansies, Mcebisi Jonas, dat hulle kabinetsposte aangebied is deur die Guptas, in die gesin se privaatwoning in Saxonwold, Johannesburg.
Op 11 September 2017 het die voormalige minister van finansies, Pravin Gordhan, die koste van staatskaping op byna 250 miljard rand beraam, tydens 'n voorlegging aan die Universiteit van Kaapstad se Nagraadse Bestuurskool.
Lys van outeurs/A
Lys van outeurs volgens van:
Austeniet
Termo-optiese uitstraling
Die maksimum koolstofoplosbaarheid in austeniet is 2.03% C teen 1420 K (1147 °C).
Jeremia
Jeremia is die 24ste boek in die Bybel. Dit is in die Ou Testament, en was dus voor Christus geskryf. Jeremia (ca. 645- ca. 587 v.C.) was ŉ Bybelse profeet wie se optrede in Juda gekenmerk is deur sy skerp kritiek op die politieke en godsdienstige verhoudinge in sy land. Hy het sy hele lewe lank geveg teen die geestelike bekrompenheid, wat die oorsaak was van die uiteindelike val van Jerusalem. Die Bybelboek wat sy naam dra, is ingewikkeld en gevarieerd saamgestel en bevat baie biografiese gegewens oor die profeet self.
Werksaamhede
Die grootskaalse godsdienstige hervorming onder koning Josia (640- 609v.C.) is waarskynlik deur Jeremia gesteun. Die verval en verstarring onder Josia se opvolger Jojakim (regeer 608-598 v.C.) het egter 'n heftige reaksie by Jeremia ontketen. Hy het selfs so ver gegaan dat hy in ŉ argument op die tempelplein die voortbestaan van die staat en die tempel in twyfel getrek het (Jer. 7 en 26). Na hierdie voorval, wat hom byna sy lewe gekos het, is hy deur die meeste van sy landgenote, insluitende sy familie, as 'n dislojale burger beskou omdat hy sowel die gesonde volksgevoel as die staat aangeval het.
The Comedy of Errors
The Comedy of Errors is 'n komiese toneelstuk deur William Shakespeare wat handel oor twee pare identiese tweelinge. Talle verwarrende en amusante situasies ontstaan omdat die karakters dink een van die tweeling is die ander.
Charlotte de Beer
Lewe en werk
Charlotte Elizabeth de Beer is op 18 November 1929 in Bloemfontein as enigste kind gebore en bly saam met haar ouers op verskeie plekke in Suid-Afrika.
Driekolkurper
Voorkoms
Broeiende mannetjies is blouswart met 'n silwerige blokkiesvorm en 'n rooi skynsel op die bokant van die kop. Die buiterante van die dorsale- en stertvin is helderrooi.
Artemisina strongyla
Die spons behoort tot die genus Artemisina en tot die familie Microcionidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Dikbekraaf
Dit het ’n baie groot, geboë snawel en dit gee die voël ’n kenmerkende voorkoms. Die snawel van 8-9 cm, die grootste van enige sangvoël, is swart met ’n wit punt en diep groewe. Dié raaf het baie kort vere aan die kop, keel en nek. Die keel en bobors het ’n olierige bruin glans, terwyl die res van lyf glansend swart is, buiten die kenmerkende wit kol aan die agternek.
Vikings (televisiereeks)
Vikings is 'n televisiereeks wat deur Michael Hirst vir die History-kanaal geskryf is. Dit is in Ierland verfilm en het op 3 Maart 2013 sy debuut in Kanada gehad. In Januarie 2019 is aangekondig dat die sesde seisoen van 20 episodes, wat op 12 September 2017 voor die première van die vyfde seisoen bestel is, die laaste seisoen van die reeks sal wees. Die sesde seisoen het sy première op 4 Desember 2019 gehad. 'n Opvolgreeks met die naam Vikings: Valhalla is vir Netflix ontwikkel.
Kerkkraai
Etimologie
Die kerkkraai was een van die baie spesies wat Carl Linnaeus oorspronklik in sy 18de-eeuse werk Systema Naturae beskryf het. Vanweë die voël se veronderstelde liefde om muntstukke op te tel, het Linnaeus dit die binomiale naam Corvus monedula gegee, wat afgelei is van die Latynse stam moneta vir "geld". Kerkkraaie word soms in die genus Coloeus geplaas, wat afgelei is van die Griekse woord κολοιός (koloios) vir die voël, hoewel dit in die meeste werke as Corvus geklassifiseer word.
Ben Robson
Ben Robson (gebore 4 Februarie 1984) is 'n Engelse akteur. Hy is bekend vir sy rolle in die rolprent The Boy (2016) en in die televisiereekse Vikings (2013) en Animal Kingdom (2016).